### 10.    Beslutning om temaer i [adresse]

**Åbent**

Sagsnr.: 326-2018-20970       J.nr.: 04.01.00           Dokumentnr.:
326-2020-6698

**Sagstype**

Beslutning.

**Resume og sagens baggrund**

Teknik- og Miljøudvalget besluttede på sit møde den 9.
september 2018 en proces for revision af Kalundborg Kommunes
”Ulf Laursen for kommunalt ejede arealer”. Den 2. oktober 2018 drøftede
udvalget principper og mål for revisionen. Grønt Dialogforum og Grundvandsrådet
har efterfølgende drøftet disse principper og mål. Inden den endelige revision
af pesticidhandleplan udarbejdes, skal der tages beslutning om forhold, der
skal indarbejdes i handleplanen.

**Indstillinger**

Chefen for Vej, Ejendom og Affald indstiller,

1.    at det
præciseres, at pesticidhandleplanen skal bringes til at gælde for selskaber,
hvor Kalundborg Kommune har ene ejeskabsindflydelse, samt kommunens forskellige
fagområder og partnerskabsholdere,

2.    at der
igangsættes pesticidfri ukrudtsbekæmpelse på belægninger, hvor der i dag
anvendes pesticider,

3.    at der kun
undtagelsesvist vælges løsninger, der medfører brug af pesticider, jf.
nedenstående punkt 3.

**Behandling**

Teknik- og Miljøudvalget.

**Sagsfremstilling**

I forbindelse med revisionen af pesticidhandleplanen
foreslås ændringer indarbejdet i under følgende temaer:

1. Pesticidhandleplanens gyldighedsområde

Grønt Dialogforum og Grundvandsrådet har drøftet de af
Teknik- og Miljøudvalget ønskede principper og mål i forbindelse med den
påtænkte revision af pesticidhandleplanen. Der var generel opbakning til de
opstillede principper og mål. Det blev herudover foreslået, at kommunalt ejede
selskaber også bliver omfattet af pesticidhandleplanen.

Det foreslås, at det i pesticidhandleplanen præciseres, at
planen skal bringes til at gælde for de selskaber, hvor Kalundborg Kommune har
ene ejerskabsindflydelse. Dette gælder også kommunens forskellige fagområder,
hvor den enkelte partnerskabsholder vil være ansvarlig.

2. Pesticidfri ukrudtsbekæmpelse på belægninger

I overensstemmelse med den eksisterende handleplan drøftes
der allerede nu løbende alternative bekæmpelsesmuligheder. [adresse]
fordeler sig på bekæmpelse af invasive arter (bjørneklo), nye og etablerede
beplantninger, løse og faste belægninger, idrætsanlæg og pensling af stød.
Hovedparten af pesticidanvendelsen finder i dag sted på løse- og især faste
belægninger.

Da den største besparelse på pesticidforbruget kan hentes på
belægninger, foreslås der igangsat pesticidfri ukrudtsbekæmpelse på
belægninger, hvor der i dag anvendes pesticider.

En beregning af merudgiften ved at overgå til pesticidfri ukrudtsbekæmpelse
på de belægninger, hvor der i dag anvendes pesticider, og med det nuværende
serviceniveau, viser, at der vil være en meromkostning på cirka 375.000 kr.

I forbindelse med budget 2020-2023 blev det besluttet som en
ny driftsaktivitet at foretage maskinel rydning af ukrudt på fortove i byerne,
og der blev til dette formål afsat 1 mio. kr. årligt.

Det vurderes, at både maskinel rydning af ukrudt på fortove
i byerne og den beregnede merudgift på cirka 375.000 kr. til pesticidfri
ukrudtsbekæmpelse på de belægninger, hvor der i dag anvendes pesticider, tænkes
inden for den nye driftsbevilling til maskinel rydning af ukrudt på fortove i
byerne.

Der vil efter en 2-årig periode blive evalueret på
erfaringerne i forbindelse med udvidelsen til pesticidfri ukrudtsbekæmpelse
inden for de valgte teknologier og tilknyttede økonomi.

Der henvises til særskilt dagsordenspunkt vedrørende
driftsbevillingen til maskinel rydning af ukrudt på fortove i byerne.

3. Situationer hvor pesticider undtagelsesvist fortsat
kan anvendes

I den nuværende plan er der opstillet en række situationer,
hvor anvendelse af pesticider herunder andre midler end Roundup Bio kan tages i
anvendelse. Omfanget af bekæmpelsesbehov kan være meget varieret fra år til år,
men er dog i dag på et relativt lavt niveau og dermed også med et lavt
pesticidforbrug. Da der er tale om situationer, hvor andre metoder kan være
vanskelige og måske ikke så effektive, foreslås det, at der fortsat skal være
mulighed for undtagelsesvist at foretage bekæmpelse med pesticider i følgende
situationer:

a.    Genopretning af
boldbaner, men alternativer undersøges.

(Kanter ved kunststofbaner med
mere vedligeholdes fremover pesticidfrit).

b.    Mulighed for
pensling af træstubbe.

c.    Ukrudtsbekæmpelsen
i nye og eksisterende beplantninger.

d.    Bekæmpelse af
kæmpe bjørneklo, hvor bestanden er omfangsrig kombineret med vanskelige
færdselsforhold som for eksempel skråninger og lignende terræn.

e.    Inden udlægning
af nyt slidlag på vej/stistrækninger.

f.     [adresse]
landbrugsarealer skal fortrinsvis dyrkes økologisk, dernæst pesticidfrit eller
konventionel dyrkning. Det er muligt ved særlige driftsmæssige problemer at
benytte pesticider. Dette har været tilfældet på arealer med meget rodukrudt,
flyvehavre eller arealer, der har været udyrket i flere år.

g.    Kalundborg
Golfbane, der ligger på kommunal jord følger regler for anvendelse af
sprøjtemidler som fremgår af ”Bekendtgørelse om anvendelse af
plantebeskyttelsesmidler på golfbaner”, bekendtgørelse nr. 658 af 31 maj 2018

De foreslåede tiltag iværksættes og ændringerne indarbejdes
i [adresse], der fremlægges til endelig vedtagelse senest ved
udgangen af 1. kvartal 2020.

**Økonomiske konsekvenser**

Der er i budgetaftalen for budget 2020-2023, under nye
driftsaktiviteter, afsat 1 mio. kr. årligt fra år 2020 til maskinel rydning af
ukrudt på fortove i byerne.

Meromkostningen til pesticidfri ukrudtsbekæmpelse foreslås
finansieret af den nye driftsbevilling. Se særskilt sag.